張致恒仔仔斷電後發燒嘔吐 雯雯唔介意被鬧乞兒
2024年04月17日 13:01
東網電視
更多新聞短片
藝人張致恒(Steven)太太雯雯尋日(16日)大爆屋企「畀人搞到」Cut電,斷電後阿仔更加冇熱水沖奶,不停喊,當日稍後Steven「重施故技」上載入數qr code,公開叫人畀錢資助佢哋一家,情況引起大眾關注。相隔一晚,雯雯今日(17日)一早9點幾就再次上載限時動態稱:「多謝真正有心嘅所有人,多謝真正幫過我哋嘅人! 尋晚凌晨已經一切安好,我唔介意你話我乞兒,我相信冇人會想行到呢步,但經歷完尋日十幾小時,小朋友不幸發燒+嘔,我已經得到我應得嘅教訓。」自爆阿仔發燒、嘔吐,更令人擔心,迫到佢直認唔介意被鬧係乞兒,話自己已經有應得嘅教訓。
佢又強調自己已經開始返工,只係未夠一個月,未出到糧畀佢:「我唔係工作都冇錢,而係啱啱起步未足一個月,所以依家仲係零。多謝真正關心我哋嘅人,亦多謝鬧我哋嘅人,發生嘅我已經有足夠嘅懲罰。」